Leif Lund

Leif Lund () var ein arbeidar og politikar frå Bergen, som representerte Arbeidarpartiet på Stortinget frå 1993 til 2004. 

Lund arbeidde på Hæggernes Valsemølle frå 1958 til 1987. Deretter var han transportformann for Stormøllen i Vaksdal. 

Perioden 1991-95 var Lund medlem av bystyret i Bergen. Han møtte på Stortinget for Hordaland valperioden 1993-97 som 1. vararepresentant for Arbeidarpartiet, i staden for Grete Knudsen som heile fireårsperioden hadde statsrådpost. Frå 1997 til han døydde hadde Lund fast sete på Stortinget. Han var medlem av Kommunalkomiteen frå 1993 til 2001, sidan var han medlem av Forsvarskomitéen. Vararepresentanten Rita Tveiten rykte opp til fast plass på Stortinget då Lund døydde våren 2004.

Kjelder
Stortinget.no - Biografi

Kategori:Folk frå Bergen

Kategori:Stortingsrepresentantar for Hordaland
Kategori:Stortingsrepresentantar frå Ap
Kategori:Stortingsrepresentantar 1993-1997
Kategori:Stortingsrepresentantar 1997-2001
Kategori:Stortingsrepresentantar 2001-2005